internet vaartha 165 Views
ముంబై : బిఎస్‌ఇలో జాబితా అయిన కంపెనీల మార్కెట్‌ విలువలు 100 లక్షల కోట్లకు అధిగమించాయి. మొత్తం మార్కెట్‌ విలువలపరంగాచూస్తే1,00,30,703 కోట్లుగా ఉన్నట్లు అంచనాల్లో తేలింది. బిఎస్‌ఇ బెంచ్‌ మార్క్‌ సెన్సెక్స్‌ 73.11పాయింట్లు పెరిగి 26,916పాయింట్లవద్ద నడుస్తోంది. సెన్సెక్స్‌ సూచీల ర్యాలీపరంగా వరుసగా లక్ష కోట్లు మూడోసారి అధిగమించింది. సాధారణ సగటుకంటే ఎక్కువ వర్షఫాతం నమోదుకావడం, కార్పొరేట్‌ ఆర్థికఫలితాల్లో రికవరీ, జిడిపి గణాంకాల్లో మెరుగుపడటం వంటివి స్టాక్‌ మార్కెట్లను గణనీయంగా పెంచాయి. ఈ ఏడాదిలో కొంత తక్కువ వర్షపాతం నమోదయ్యే సందర్భాలున్నాయి. అయితే 96 శాతం అవకాశాలు సాధారణ సగటు కంటే ఎక్కువ వర్షపాతం నమోదవుతుందన్న వాతావరణ శాఖ నివేదికలతో మార్కెట్లు ఊపందుకున్నాయి. మొత్తం బిఎస్‌ఇలోని జాబితా అయిన కంపెనీల మార్కెట్‌ విలువలు 100 ట్రిలియన్‌ రూపాయల మేరకు మొదటిసారిగా 2014 నవంబరు 28వ తేదీ నమోదయింది. మార్కెట్‌ విలువలపరంగా బిఎస్‌ఇ ప్రపంచంలోనే అతిపెద్ద ఎక్ఛేంజిగా నమోదయింది. మొత్తం మూడుకోట్ల మందికిపైగా ఇన్వెస్టర్లు ఈ ఎక్ఛేంజిలో ట్రేడింగ్‌ నిర్వహిస్తున్నారు.